কয়েকদিন আগেই প্লাস্টিক ডিম নিয়ে শোরগোল পড়ে গিয়েছিল কলকাতায়। শেষ পর্যন্ত অবশ্য সাধারণ মানুষকে আশ্বস্ত করে রাজ্য সরকার এবং কলকাতা পুরসভা জানিয়েছিল, প্লাস্টিক নয়, ওই ডিম মরগিরই।
এবার দিল্লিতেও প্লাস্টিক আতঙ্ক। তবে ডিম নয়, দিল্লির বাসিন্দা এক মহিলা প্লাস্টিকের চাল নিয়ে সরব হলেন। ওই মহিলার অভিযোগ, দিল্লির একটি বিখ্যাত বাঙালি রেস্তোরাঁয় তিনি খেতে গিয়েছিলেন। সেখানেই তাঁকে যে ভাত দেওয়া হয়, সেই চাল প্লাস্টিকের বলে অভিযোগ জানিয়েছেন তিনি। দিল্লি সরকারের খাদ্য বিভাগ গোটা বিষয়টি তদন্ত করে দেখছে।
নিজের দাবির স্বপক্ষে সংবাদমাধ্যমের সামনে বিতর্কিত ওই ভাতের দলা বানিয়ে টেবিলের উপরে ফেলেন কান্তা আলরিয়া নামে ওই মহিলা। দেখা যায়, ঠিক প্লাস্টিকের পিং পং বলের মতো ওই ভাতের দলা লাফাচ্ছে। জানা গিয়েছে, চাল নিয়ে নিজের সংশয়ের কথা রেস্তোরাঁ মালিককে জাননা কান্তা। যে ব্যক্তি চাল সরবরাহ করেন, তাঁকেও ডেকেন পাঠান ওই রেস্তোরাঁ মালিক। ভাতের দলা বলের মতো লাফাচ্ছে দেখে তাঁরাও অবাক হয়ে যান।
আরও পড়ুন
প্লাস্টিকের চালেও ভাত হয়? আপনার থালায় পড়ছে না তো! চমকে দেবে ভিডিও
পুলিশে অভিযোগ জানানোর পাশাপাশি খাদ্য সরবরাহ বিভাগেও গোটা ঘটনা নিয়ে অভিযোগ জানিয়েছেন কান্তা। যতদিন না পর্যন্ত তদন্ত রিপোর্ট আসছে, ততদিন এই চাল আসল না প্লাস্টিকের তা জানা যাচ্ছে না। কিন্তু এই ঘটনায় চিনের প্লাস্টিক চাল ভারতীয় বাজারে ছড়িয়ে পড়ার অভিযোগ ফের মাথাচাড়া দিয়ে উঠল।